**Проект**

**ЗАКОН**

**за изменение и допълнение на** **Закона за автомобилните превози**

(обн., ДВ, бр. 82 от 1999 г., изм. и доп. бр. 11 от 2002 г., изм., бр. 45 от 2002 г., изм. и доп.,бр. 99 от 2003 г., изм., бр. 70 от 2004 г., бр. 88 от 2005 г., изм. и доп., 92 от 2005 г., изм., 95 от 2005 г., изм. и доп., бр. 102 от 2005 г., бр. 103 от 2005 г., изм., бр. 105 от 2005 г., бр. 30 от 2006 г., изм. и доп., бр. 85 от 2006 г., изм., бр. 92 от 2006 г., бр. 102 от 2006 г., изм. и доп., бр. 42 от 2007 г., бр. 80 от 2007 г., доп., бр. 109 от 2007 г., изм., бр. 102 от 2008 г., бр. 93 от 2009 г., доп., бр. 41 от 2010 г., изм. и доп., бр. 17 от 2011 г., изм., бр. 38 от 2012 г., бр. 50 от 2012 г., доп., 60 от 2012 г., изм. и доп., бр. 99 от 2012 г., изм., бр. 103 от 2012 г., бр. 15 от 2013 г., бр. 23 от 2013 г., бр. 66 от 2013 г., изм. и доп., бр. 109 от 2013 г., изм.,бр. 11 от 2014 г., изм. и доп., бр. 60 от 2014 г., изм., бр. 98 от 2014 г., бр. 107 от 2014 г., бр. 14 от 2015 г., доп., бр. 60 от 2015 г., изм., бр. 81 от 2015 г.)

**§ 1.** В чл. 2, ал. 5, т. 4 думата „международни“ се заменя с „пазара при извършването на“.

**§ 2.** В чл. 6 се правят следните допълнения:

1. В ал. 3 се създава т. 8:

„8. превози на лица с увреждания и лица с намалена подвижност със специални превозни средства.“

2. Създава се ал. 5:

„(5) Един и същи превозвач може да има само два лиценза – един лиценз за превоз на пътници (лиценз на Общността за превоз на пътници или лиценз за извършване на превоз на пътници на територията на Република България) и съответно един лиценз за превоз на товари (лиценз на Общността за превоз на товари или един лиценз за извършване на превоз на товари на територията на Република България).“

**§ 3.** В чл. 7 се правят следните изменения и допълнения:

1. В ал. 6, изречение първо, след думата „няма“ текстът до края се заменя с „публични задължения по смисъла на Данъчно-осигурителния процесуален кодекс, освен когато са отсрочени или разсрочени по реда на същия кодекс“.

2. В ал. 7 думите „за което превозвачът представя декларация по образец, определен с наредбата по ал. 3“ се заменят с „в съответствие с чл. 5 от Регламент (ЕО) № 1071/2009“.

**§ 4.** В чл. 7а се правят следните изменения и допълнения:

1. В ал. 2 след думата „превозвачи“ се добавя „и лицата, извършващи превози за собствена сметка,“ и думите „наредбата по чл. 7, ал. 3“ се заменят с „наредбите по чл. 7, ал. 3, чл. 12б, ал. 1 и чл. 152, ал. 1, т. 2 от Закона за движението по пътищата“.

2. В ал. 3 думите „Министърът на транспорта, информационните технологии и съобщенията съгласувано с министъра на здравеопазването“ се заменят с „Министърът на здравеопазването съгласувано с министъра на транспорта, информационните технологии и съобщенията“.

**§ 5.** В чл. 7в, ал. 8, т. 2думата „молба“ се заменя със „заявление“.

**§ 6.** В чл. 9, ал. 1 се правят следните изменения и допълнения:

1. В т. 2 думата „превозвача“ се заменя със „същия търговец или свързани с него лица“.

2. Създава се т. 4:

„4. превозвачът вече има издаден лиценз за същия вид превози (на пътници или на товари).“

**§ 7.** В чл. 11 се правят следните изменения и допълнения:

1. В ал. 1:

а) в т. 1 б. „е“ се отменя;

б) в т. 2 думата „молба“ се заменя със „заявление“.

2. В ал. 2 думите „вследствие на промяна на показателя за финансова стабилност, определен с наредбата по чл. 7, ал. 3,“ се заличават.

**§ 8.** В чл. 12 се правят следните изменения:

1. Алинея 6 се изменя така:

„(6) Изпълнителният директор на Изпълнителна агенция „Автомобилна администрация“ мотивирано отказва извършването на регистрация, когато:

1. търговецът не отговаря на някое от изискванията по чл. 7, ал. 4 или 5 или на изискванията, определени в наредбата по чл. 12а, ал. 5;

2. търговецът не е комплектовал заявлението си с документите, определени в наредбата по чл. 12а, ал. 5;

3. правото да извършва таксиметров превоз на пътници на същия търговец или на свързани с него лица е било прекратено на основание ал. 8, т. 1, б. „а“, „в“ или „г“ през последните две години.“

2. В ал. 8, т. 2 думата „молба“ се заменя със „заявление“.

**§ 9.** В чл. 14а, ал. 8, т. 5думата „молба“ се заменя със „заявление“.

**§ 10.** В чл. 17 се правят следните изменения:

1. Алинея 2 се изменя така:

„(2) Републиканската транспортна схема включва междуселищни автобусни линии, свързващи населени места от две или повече области. Тя се утвърждава от министъра на транспорта, информационните технологии и съобщенията или от оправомощено от него длъжностно лице“.

2. В ал. 3 изречение първо се изменя така: „Областните транспортни схеми включват междуселищни автобусни линии, свързващи населени места от две или повече общини от една област.“.

**§ 11.** В чл. 19 се правят следните изменения и допълнения:

1. В ал. 1 думата „Превозите“ се заменя с „Извън случаите по ал. 2 превозите“.

2. В ал. 2 думата „предвижда“ се заменя с „предоставя предвидени в държавния и/или общински бюджети средства за“.

3. Създават се ал. 6 и 7:

„(6) Кметовете на общините възложители уведомяват писмено органа, утвърдил съответното маршрутно разписание, за намерението си да започнат процедура за възлагане на превозите по това маршрутно разписание. Процедурата по възлагане на превозите по съответното маршрутно разписание може да започне само след съгласуването му по реда на наредбата по чл. 18.

(7) Кметовете на общините възложители са длъжни да предоставят справки с информация по възлагането на превози по маршрутни разписания по автобусни линии от областните и републиканската транспортни схеми на органа, който е утвърдил съответните разписания. При промяна в обстоятелствата по възлагане на маршрутно разписание кметът на общината писмено уведомява органа, утвърдил разписанието, в седемдневен срок от промяната.“

**§ 12.** В чл. 20, ал. 2 думата „спирки“ се заменя с „автоспирки“.

**§ 13.** В чл. 22 се правят следните изменения и допълнения:

1. В ал. 1:

а) в изречение първо след думата „автогарите“ се добавя „срещу определени от собствениците им цени,“, а думата „установеното“ се заменя с „утвърденото“;

б) изречение второ се изменя така: „Кметът на общината определя автогарите и/или автоспирките в съответното населено място, които са начални, междинни и крайни спирки по маршрута на разписанията по утвърдените транспортни схеми.“

2. В ал. 2 думата „автобусните“ се заменя с „междуселищните автобусни“.

**§ 14.** В чл. 24а се правят следните изменения и допълнения:

1. В ал. 2 изречение второ се заличава.
2. В ал. 3 се създава изречение второ: „Когато срокът по чл. 24, ал. 2 изтича през срока на разрешението, то се издава за срок до изтичането на срока по чл. 24, ал. 2.“

**§ 15.** В чл. 24в думите „министъра на транспорта, информационните технологии и съобщенията“ се заменят със „съответния общински съвет за територията на общината, в която започва и завършва превозът“.

**§ 16.** В чл. 39 се правят следните изменения и допълнения:

1. В ал. 1, т. 2 тирето, думите „бланкови, листови и ролни“ и запетаята след тях се заличават.

2. В ал. 2:

а) в т. 2:

аа) буква „а“ се изменя така:

„а) наименованието и адреса на превозвача в съответствие с лиценза за извършване на обществен превоз на пътници;“

бб) в б. „д“ думите „ал. 1, т. 1“ се заменят с „ал. 1, т. 1 и 3“;

вв) буква „е“ се изменя така:

„е) маршрут – за превозните документи по ал. 1, т. 1 – 4 за превози по междуселищни линии с дължина на курса по маршрута над 30 км;“

гг) в б. „ж“ след думата „акт“ се поставя тире и се добавя „за превозните документи по ал. 1, т. 1 – 3“;

дд) в б. „з“ думите „ал. 1, т. 1 и 2“ се заменят с „ал. 1, т. 1 – 3 за превози по междуселищни линии с дължина на курса по маршрута над 30 км“;

ее) създава се б. „и“:

„и) номер и място на пътника – за превозните документи по ал. 1, т. 1 – 3 за превози по междуселищни линии с дължина на курса по маршрута над 30 км;“.

б) в т. 3:

аа) буква „а“ се изменя така:

„а) наименованието и адреса на превозвача в съответствие с лиценза за извършване на обществен превоз на пътници;“

бб) буква „ж“ се изменя така:

„ж) срок на валидност на билета – при двупосочни билети с неуточнена дата на връщане.“

3. В ал. 3 думите „листови и ролни“ се заличават, а след думата „реквизит“ се поставя запетая и се добавя „с изключение на билетите на химизирана хартия, които се издават най-малко в два екземпляра“.

**§ 17.** В чл. 78, ал. 1, т. 2 се изменя така:

„2. Регламент (ЕС) № 165/2014 на Европейския парламент и на Съвета от 4 февруари 2014 година относно тахографите в автомобилния транспорт, за отмяна на Регламент (ЕИО) № 3821/85 на Съвета относно контролните уреди за регистриране на данните за движението при автомобилен транспорт и за изменение на Регламент (ЕО) № 561/2006 на Европейския парламент и на Съвета за хармонизиране на някои разпоредби от социалното законодателство, свързани с автомобилния транспорт (OB, L 60 от 2014 г.), наричан по-нататък „Регламент (ЕС) № 165/2014“, или AETR.“

**§ 18.** В чл. 89, ал. 1 думите „Регламент 3821/85“ се заменят с „Регламент (ЕС) № 165/2014“.

**§ 19.** В чл. 89а се правят следните изменения:

1. В ал. 2, т. 3 думите „Регламент (ЕИО) 3821/85“ се заменят с „Регламент (ЕС) № 165/2014“.

2. В ал. 4:

а) в т. 6 думите „Регламент (ЕИО) 3821/85“ се заменят с „Регламент (ЕС) № 165/2014“;

б) в т. 7 думите „Регламент (ЕИО) 3821/85“ се заменят с „Регламент (ЕС) № 165/2014“.

**§ 20.** В чл. 89б, т. 1 думите „Регламент (ЕИО) 3821/85“ се заменят с „Регламент (ЕС) № 165/2014“.

**§ 21.** В чл. 91, ал. 3 се създава т. 12:

„12. да изискват сведения от присъстващите при извършването на проверките трети лица.“

**§ 22.** В чл. 91б се правят следните изменения и допълнения:

1. Досегашният текст става ал. 1.

2. Създава се ал. 2:

„(2) Водачите на превозни средства, с които се извършват обществени превози и превози за собствена сметка на пътници и товари, са длъжни да предоставят на служителите на Изпълнителна агенция „Автомобилна администрация“ всички документи, определени с подзаконовите нормативни актове по прилагането на този закон.“

**§ 23.** В чл. 92, ал. 3 се създава изречение второ: „Редовно съставените актове по този закон имат доказателствена сила до доказване на противното.“

**§ 24.** В чл. 93б, ал. 11, т. 3 след думата „часа“ се добавя „и 30 минути“.

**§ 25.** В чл. 93в се правят следните изменения:

1. В ал. 15:

а) в т. 1 думата „или“ се заменя с „и/или“;

б) в т. 2 думата „или“ се заменя с „и/или“;

в) в т. 3 думата „или“ се заменя с „и/или“.

2. В ал. 23 думите „Регламент (ЕИО) 3821/85“ се заменят с „Регламент (ЕС) № 165/2014“.

**§ 26.** В чл. 94, ал. 3 думата „извършва“ се заменя с „допусне извършването на“ и след думата „пробег“ се добавя „под минимално и“.

**§ 27.** В чл. 96, ал. 5 се правят следните изменения:

1. Точка 1 се изменя така:

„1. който:

а) не организира извършването на предпътни технически прегледи на пътните превозни средства;

б) допусне или разпореди извършването на обществен превоз или превоз за собствена сметка на пътници или на товари с превозно средство, което не е технически изправно;

в) допусне или разпореди извършването на обществен превоз или превоз за собствена сметка на пътници или на товари с превозно средство, на което не е извършен предпътен технически преглед.“

2. Точка 2 се изменя така:

„2. който допусне или разпореди:

а) извършване на превоз на багаж по автобусна линия без издаване на багажна разписка;

б) превоз на багаж, който не принадлежи на пътник, пътуващ в автобуса.“

**§ 28.** Член 96г се изменя така:

„Чл. 96г. Който назначи на работа или допусне водач, който не отговаря на някое от изискванията, определени с този закон и с подзаконовите нормативни актове по прилагането му, да управлява превозно средство за обществен превоз или превоз за собствена сметка на пътници или товари, се наказва с глоба или имуществена санкция в размер 1000 лв.“

**§ 29.** В чл. 97, ал. 1 след думите „дейността му“ се добавя „или не представи за проверка, свързани с превозната дейност документи“.

**§ 30.** В чл. 102, ал. 4 и 5 думите „включително в автогарите и автоспирките“ се заличават.

**§ 31.** В чл. 104 се правят следните изменения:

1. В ал. 2 думите „Регламент (ЕИО) 3821/85“ се заменят с „Регламент (ЕО) № 561/2006“.

2. В ал. 5 думите „Регламент (ЕИО) 3821/85“ се заменят с „Регламент (ЕС) № 165/2014“.

**§ 32.** В чл. 104б, т. 18 думите „параграф 3“ се заменят с „параграфи 1, 3 и 4“.

**§ 33.** Създава се чл. 104е:

„Чл. 104е. На превозвач, който при издаване на превозен документ не извърши предвидено в нормативен акт намаление от цената по редовна тарифа, се налага глоба или имуществена санкция 1000 лв.“.

**§ 34.** Създава се чл. 104ж:

„Чл. 104ж. На кмет на община възложител на превози по утвърдени транспортни схеми, който не спази разпоредбите на чл. 19, ал. 1, 6 и 7 се налага глоба 3000 лв.“.

**§ 35.** Създава се чл. 104з:

„Чл. 104з. (1) Превозвач, който не е върнал в Изпълнителна агенция „Автомобилна администрация“ заверено копие на лиценз на Общността или удостоверение за обществен превоз на пътници или товари на територията на Република България в случаите по чл. 11, ал. 2 или при наложена принудителна административна мярка по чл. 106а, ал. 1, т. 6, се наказва с имуществена санкция в размер 200 лв. за всяко невърнато копие или удостоверение.

(2) Превозвач, на когото е наложена принудителна административна мярка по чл. 106а, ал. 1, т. 6, извършващ обществен превоз на пътници или товари, се наказва с имуществена санкция в размер 1500 лв. за първо нарушение и с имуществена санкция в размер 3000 лв. за повторно нарушение.

(3) Превозвач, който извършва обществен превоз на пътници или товари с моторно превозно средство, което не е с българска регистрация или не е вписано в регистъра на моторните превозни средства на лиценза на Общността, се наказва с имуществена санкция в размер 1500 лв. за първо нарушение и с имуществена санкция в размер 3000 лв. за повторно нарушение.

(4) Превозвач, който преотстъпи заверено копие на лиценз на Общността или допусне извършването на обществен превоз на пътници или товари с невалидно, отнето или преотстъпено заверено копие на лиценз на Общността, се наказва с имуществена санкция в размер 1500 лв. за първо нарушение и с имуществена санкция в размер 3000 лв. за повторно нарушение.“

**§ 36.** В чл. 105, ал. 1 числото „200“ се заменя с „400“.

**§ 37.** В чл. 106а се правят следните изменения и допълнения:

1. В ал. 1, т. 6, б. „б“ думите „ръководителят на транспортната дейност“ се заменят с „превозвачът не е назначил ръководител на транспортната дейност или същият“.

2. В ал. 2, т. 5 след думите „лиценза на Общността“ се добавя „или на удостоверенията към лиценз за извършване на превоз на пътници или товари на територията на Република България“.

3. В ал. 6 думите „влязло в сила наказателно“ се заменят с „наказателното“.

**§ 38.** В § 1 от Допълнителните разпоредби се правят следните изменения и допълнения:

1. Точка 13 се изменя така:

„13. „Автоспирка“ е всяко обозначено място, различно от автогара, на което според определения маршрут по автобусна линия е предвидено спиране за качване и/или слизане на пътници.“

2. Точка 23 се изменя така:

„23. „Специализирани автобусни превози“ са превозите на работници, служители и учащи по договор с определени от клиента маршрут и разписание.“

3. В т. 26 думите „или от водачи, извършващи дейността от името на регистриран превозвач, но за своя сметка“ се заличават и думите „пет места“ се заменят със „седем места, включително мястото на водача“.

4. Създават се т. 49 – 54:

 „49. „Междуселищна автобусна линия“ е линия от общинските, областните и републиканската транспортни схеми, маршрутът на която включва спирки в две или повече населени места.

 50. „Градска автобусна линия“ е линия от общинските транспортни схеми, маршрутът на която включва спирки само в чертите на едно населено място, определени със строителните му граници в действащия устройствен план.

 51. „Спирка“ е място, обозначено за спиране с цел слизане и/или качване на пътници, включващо автогари и автоспирки.

 52. „Вътрешноградски транспорт“ е съвкупността от всички градски линии в чертите на едно населено място.

 53. „Дата на първата регистрация“ е понятието, определено в Допълнителните разпоредби на наредбата по чл. 140, ал. 2 от Закона за движението по пътищата.

 54. „Свързани лица“ са:

 1. лицата, едното от които участва в управлението на дружеството на другото;

 2. съдружниците;

 3. дружество и лице, което притежава повече от 5 на сто от дяловете и акциите, издадени с право на глас в дружеството;

 4. лицата, едното от които е търговски представител на другото.“

 **§ 39.** В § 4 от Заключителните разпоредби се създава ал. 5:

„(5) За целите на разпределяне на средствата по ал. 1 се включват и вътрешноградски превози, извършени с трамваен и тролейбусен транспорт и метро.“

**§ 40.** Параграфи 17, 18, 19, 20, 25, т. 2 относно чл. 93в, ал. 23 и § 31 влизат в сила от 2 март 2016 г.